Mer unterscheidet usserdäm zwüsche freii Allophon wo in allene Positione, oder numme inere bstimmte luutliche Umgebig ustuuscht werre  chönne. Zum Byspil cha jeds Zungespitze- un Zäpfli-r ustuuscht werre, egal i wellem Wort. Es isch doo glychgültig ob s /r/ am Aafang oder am Änd vumene Wort, nooch eme Vokal oder eme Konsonant usw stoot. Im Gägesatz cha mer z.B de velare Frikativ [x] numme durch de palatale Frikativ (IPA: [ç]) ersetze wenner nüt uffene Hintervokal folgt. Mer cha also [ɪç], [ɪx], oder [ɪχ] ("Ich") sage aber nie *[maçə] ("mache"). Doo isch d Verwändig vum palatale Luut zuesätzlich en Indiz dass mer en niideralemannische Dialäkt spricht oder starch vum dütsche Standarddütsch beyflusst isch.